අනුරාධපුර දිස්ත්‍රික්කයේ බඩ ඉරිඟු ගොවීන් සඳහා මීට පෙර මෙරටට ආනයනය කර තිබූ යූරියා මෙට්‍රික්ටොන් ටොන් 5,000 ක් මුදා හැරීමට පියවර ගත් බව රාජ්‍ය අමාත්‍ය දුමින්ද දිසානායක ප්‍රකාශ කළා.රසායනික පොහොර ආනයනය අත්හිටුවා කාබනික වගාව මෙරට තුළ ප්‍රචලිත කිරීම රජය විසින් ආරම්භ කර ඇති පසුබිමකයි මෙලෙස යූරියා පොහොර තොගයක් අනුරාධපුර දිස්ත්‍රික්කයට ලබාදීමට පියවර ගෙන ඇත්තේ.මේ අතර, කාබනික පොහොර යොදාගනිමින් සිදුකෙරෙන මහ කන්නයේ වී වගා කටයුතුවලට අවශ්‍ය පොහොර තොග මේ වනවිට මඩකලපුව දිස්ත්‍රික්කයේ එරාවූර් පොහොර ගබඩාව වෙත ලැබී තිබෙනවා.එම දිස්ත්‍රික්කයේ පොහොර අවශ්‍යතාව සඳහා ජෛව දියර පොහොර ලීටර 7,275ක්, පොටෑසියම් ක්ලෝරයිඩ් මෙටි්‍රක් ටොන් 612 ක් සහ නැනෝ නයිට්‍රජන් දියර පොහොර ලීටර 3,300 ක් එහි ගබඩා කර ඇති අතර ගොවිබිම් වෙත ඒවා නිකුත් කෙරෙන්නේ ලබන සදුදා සිටයි.